Byrettens kendelse om begrænsning af sigtedes og forsvareres adgang til aktindsigt i sag under efterforskning stadfæstet
Ret: Østre Landsret (2. instans)
Faggruppe: Straffesag — Sag under efterforskning
Sagsemner: Efterforskning og straffeproces;

/

UDSKRIFT
AF

ØSTRE LANDSRETS DOMBOG
____________

K E N D E L S E
Lukkede døre

Afsagt den 8. november 2011 af Østre Landsrets 22. afdeling (landsdommerne Niels

Boe-sen, Jens Kruse Mikkelsen og Lone Bach Nielsen (kst.)).

22. afd. kære nr. S-3250-11:

Anklagemyndigheden kærer kendelse om

foranstaltning under efterforskning

(Advokat, besk.)

Anklagemyndigheden har ved kæreskrift af 28. oktober 2011 kæret Odense Rets

kendelse af 25. oktober 2011 (6-5699/2011), hvor retten bestemte, at de sigtede Sigtede

1 og Sigtede 2 samt deres forsvarere, advokat Mette Grith Stage og advokat Mads Kjær

Jensen, begrænses i deres aktindsigt i medfør af retsplejelovens § 729 c, stk. 1, nr. 3 og

5.

Den særligt beskikkede advokat, jf. retsplejelovens § 729 c, stk. 4, Advokat, har ikke

udtalt sig i anledning af kæren.

Af anklagemyndighedens kæreskrift fremgår blandt andet:

”Som en naturlig følge af, at der er tilladt aflytninger, fremkommer der hele ti-den
materiale, der optages, men også nedskrives som referater af de aflyttede samtaler.
Dette materiale har de beskikkede advokater som udgangspunkt ret til aktindsigt i,
indtil der træffes anden beslutning.

Det forekommer naturligt at undtage de aflyttede samtaler fra forsvarerens akt-
indsigt, når der allerede er afsagt kendelse om, at selve kendelserne, der tillader
aflytningerne, er undtaget fra aktindsigt, hvilket der ikke kan være betænkelig-
heder ved.



/

- 2 -

Der må i den henseende fastsættes en frist, som lige så naturligt kan følge af-
lytningskendelserne, som har frist den 22. november 2011.

Der henvises til princippet anvendt i Landsrettens kendelse trykt i U2002/1147,
hvor edition i fremtidige bevægelser på en bankkonto blev tilladt i et fastsat
tidsrum.”

Retsgrundlag

Retsplejelovens § 729 c har følgende ordlyd:

”§ 729 c. Retten kan efter anmodning fra politiet bestemme, at reglerne om
forsvarerens og sigtedes ret til aktindsigt efter §§ 729 a og 729 b fraviges, hvis det
er påkrævet af hensyn til
1) fremmede magter,
2) statens sikkerhed,
3) sagens opklaring,
4) tredjemands liv eller helbred,
5) efterforskning af en anden verserende sag om en lovovertrædelse, som efter

loven kan straffes med fængsel i 6 år eller derover, eller som udgør en for-
sætlig overtrædelse af straffelovens kapitler 12 eller 13, eller

6) beskyttelse af fortrolige oplysninger om politiets efterforskningsmetoder.
Stk. 2. Afgørelse efter stk. 1 kan ikke træffes, hvis det giver anledning til

væsentlige betænkeligheder for varetagelsen af sigtedes forsvar.
Stk. 3. Gør hensyn som nævnt i stk. 1 sig kun gældende for en del af materi-

alet, skal forsvareren eller sigtede gøres bekendt med det øvrige indhold af ma-
terialet.

Stk. 4. Afgørelsen træffes ved kendelse. I kendelsen anføres de konkrete
omstændigheder i sagen, der begrunder en fravigelse fra §§ 729 a og 729 b.
Træffer retten afgørelse om, at fravigelsen skal gælde indtil videre, skal retten på
ny vurdere fravigelsen, før hovedforhandlingen indledes. Træffer retten af-gørelse
om, at fravigelsen skal gælde i et nærmere fastsat tidsrum, kan afgørel-sen
forlænges ved senere kendelse. Rettens afgørelse kan kæres.

Stk. 5. Inden retten træffer afgørelse, skal der beskikkes en advokat for sig-
tede, og advokaten skal have lejlighed til at udtale sig. Advokaten beskikkes fra
den særlige kreds af advokater, der er nævnt i § 784, stk. 2. Advokaten skal
underrettes om alle retsmøder, der afholdes med henblik på at opnå rettens
kendelse om fravigelse fra §§ 729 a og 729 b, og er berettiget til at overvære disse
samt til at gøre sig bekendt med det materiale, som politiet har tilveje-bragt til
brug for den sag, som sigtelsen angår. § 785, stk. 1, 2.-5. pkt., og stk. 2, finder
tilsvarende anvendelse.”

Bestemmelsen er oprindeligt indsat i retsplejeloven ved lov nr. 436 af 10. juni 2003 som

§ 745 b og efterfølgende – med de nødvendige redaktionelle tilpasninger – flyttet til §

729 c ved lov nr. 215 af 31. marts 2004.



/

- 3 -

Om domstolsprøvelsen efter § 729 c, stk. 4, (dengang § 745 b, stk. 4) anføres i

lovforslag nr. L 218 af 23. april 2003 (pkt. 3.3.2.4.) blandt andet:

”Ud fra retssikkerhedsmæssige hensyn finder Justitsministeriet, at det bør være
retten, der har kompetencen til at træffe afgørelse om, hvorvidt der foreligger
hensyn, der kan begrunde en undtagelse af materiale fra forsvarerens adgang til
aktindsigt, og om disse hensyn er af så afgørende betydning, at forsvareren kan
afskæres adgang til materialet. Det bør således være retten, der foretager afvej-
ningen af på den ene side betydningen af de hensyn, der kan begrunde en fra-
vigelse af forsvarerens ret til aktindsigt, og på den anden side fravigelsens be-
tydning for forsvarerens muligheder i den konkrete sag for at varetage sigtedes
eller tiltaltes forsvar. Det fremgår endvidere af Den Europæiske Menneskeret-
tighedsdomstols praksis, at en beslutning om at tilbageholde oplysninger for
forsvaret bør træffes af en uafhængig og upartisk dommer, der har et sådant
kendskab til sagen, at denne kan vurdere, om en tilbageholdelse er i overens-
stemmelse med kravene til en retfærdig re ttergang …”

Under behandlingen af dette lovforslag i Folketinget anførte Justitsministeriet i et svar

på spørgsmål nr. 28 fra Folketingets Retsudvalg blandt andet:

”Når retten efter den foreslåede § 745 b [nu § 729 c] skal træffe afgørelse om,
hvorvidt der konkret kan undtages nærmere angivet materiale fra forsvarerens
adgang til aktindsigt, vil dette ske på grundlag af anklagemyndighedens og den
særligt beskikkede advokats argumenter for og imod undtagelse fra aktindsigt.
Retten og den særligt beskikkede advokat har som nævnt i forbindelse med be-
handlingen af spørgsmålet om konkret undtagelse af materiale fra forsvarerens
adgang til aktindsigt fuld adgang til det materiale, som spørgsmålet vedrører,
samt til sagens øvrige materiale. Både retten og den særligt beskikkede advokat
vil få udleveret genparter af alt materiale, som politiet har tilvejebragt til for den
sag, som sigtelsen eller tiltalen angår.” (Fremhævet her)

Tilsvarende anførte Justitsministeriet i et svar på spørgsmål nr. 40 fra Folketingets

Retsud-valg blandt andet:

”Det fremgår direkte af den foreslåede bestemmelse i § 745 b, stk. 5 [nu § 729 c,
stk. 5], at den særligt beskikkede advokat har fuld adgang til materialet i sa-gen,
herunder det materiale som politiet ønsker konkret undtaget fra aktindsigt.
Advokaten får således udleveret genparter af det materiale, som politiet har til-
vejebragt til brug for den sag, som sigtelsen eller tiltalen angår. Justitsministe-riet
finder på den baggrund, at den særlige advokat på betryggende måde vil være i
stand til at varetage den sigtedes eller tiltaltes interesser under rettens behandling
af spørgsmålet om konkret at undtage materiale fra forsvarerens adgang til
aktindsigt, herunder særligt ved at henlede rettens opmærksomhed på
omstændigheder, der kan begrunde, at en undtagelse af materiale fra aktind-sigt
vil medføre væsentlige betænkeligheder for varetagelsen af sigtedes eller



/

- 4 -

tiltaltes forsvar, jf. den foreslåede bestemmelse i § 745 b, stk. 2 [nu § 729 c, stk.
2]. (Fremhævet her)

Landsrettens begrundelse og resultat

Det er forudsat ved indførelsen af muligheden for at begrænse forsvarerens almindelige

adgang til aktindsigt, jf. nu retsplejelovens § 729 c, at retten skal foretage en konkret

afvej-ning af på den ene side betydningen af de hensyn, der kan begrunde en fravigelse

af for-svarerens ret til aktindsigt, og på den anden side fravigelsens betydning for

forsvarerens muligheder i den konkrete sag for at varetage sigtedes eller tiltaltes forsvar,

og at den sær-ligt beskikkede advokat i den forbindelse har fuld adgang til det materiale,

som ønskes undtaget fra aktindsigt.

Landsretten er derfor enig med byretten i, at begrænsningen i forsvarerens adgang til

akt-indsigt ikke kan udstrækkes til at gælde materiale, der fremkommer efter rettens

afgørelse herom.

Landsretten bemærker i den forbindelse, at politiet for ikke at forspilde formålet med

rets-plejelovens § 729 c – uanset den almindelige praksis om efter anmodning til

forsvareren løbende at sende kopi af politirapporter og andet materiale efterhånden som

rapporterne udfærdiges eller materialet tilvejebringes, jf. herved pkt. 3.1. i

Rigsadvokatens meddelelse nr. 7/2005 af 16. september 2005 – må anses for berettiget

til i et kortere tidsrum at udsætte udlevering af materiale vedrørende de aflyttede

samtaler til forsvarerne, indtil spørgsmålet om undtagelse fra aktindsigt med passende

mellemrum kan forelægges for retten til afgø-relse.

T h i b e s t e m m e s :

Byrettens kendelse stadfæstes.   
(Sign.)

_